Κόφι Σαμά

Ο Κόφι Σαμά (Koffi Sama, 1944 - ) είναι πολιτικός από το Τόγκο, που χρημάτισε πρωθυπουργός την περίοδο από το 2002 ως το 2005.

 Πολιτική καριέρα 
Γεννήθηκε το 1944 Page on Sama at ibe.unesco.org  (αρχείο PDF) . στην Αμουσού της επαρχίας Ογκού, στο Τόγκο. Υπηρέτησε ως υπουργός Νεολαίας, Αθλητισμού και Πολιτισμού την περίοδο από το 1981 ως το 1984, Περιφερειακός διευθυντής για αγροτικά και θέματα θαλάσσιας ανάπτυξης το 1986 - 1990 και στη συνέχεια γενικός διευθυντής της Εθνικής Εταιρείας Βάμβακος από το 1990 ως το 1996. Συνακόλουθα εισήλθε ξανά στην κυβέρνηση ως υπουργός Υγείας, αξίωμα στο οποίο θήτευσε από το 1996 ως το 1999. Εν συνεχεία υπηρέτησε ως υπουργός Παιδείας και Έρευνας από το 1999 ως το 2002."Jun 2002 - TOGO", Keesing's Record of World Events, Volume 48, June, 2002 Togo, Page 44830. Στις 7 Δεκεμβρίου του 2000 ανέλαβε γενικός γραμματέας του κυβερνώντος κόμματος, Συναγερμός του Λαού του Τόγκο (RPT).

 Πρωθυπουργός 
Διορίστηκε πρωθυπουργός από τον πρόεδρο Γκνασινγκμπέ Εγιαντεμά στις 27 Ιουνίου 2002, στη θέση του  Αγκμπεγιόμ Κότζο.Ebow Godwin, "Togolese president sacks West African nation's prime minister" , Associated Press (highbeam.com), 29-6-2002. Μετά το θάνατο του προέδρου Εγιαντεμά στις 5 Φεβρουαρίου του 2005, ο Σαμά, ως πρωθυπουργός ανακοίνωσε την είδηση και έκανε λόγο για "εθνική καταστροφή"."Togolese president Eyadema dies", BBC News, 5-2-2005. Ο Σαμά αποχώρησε από την πρωθυπουργία στις 9 Ιουνίου του 2002, οπότε και τον διαδέχθηκε ο  Εντέμ Κότζο."Former Togolese premier hands over to successor, Edem Kodjo - ανακοίνωση στο ραδιόφωνο", Radio Togo (nl.newsbank.com), 10-6-2005.

 Μετά την πρωθυπουργία 
Μετά την αποχώρησή του από την πρωθυπουργία, ο Σαμά έγινε σύμβουλος του προέδρου Φωρ Γκνασινγκμπέ, με το βαθμό του υπουργού."Un homme habile et discret" , Republicoftogo.com, 4-6-2008 . Ήταν επικεφαλής της ομάδας παρατηρητών της ECOWAS κατά τη διεξαγωγή των προεδρικών εκλογών στο Μάλι το 2007.Serge Daniel, "Mali's president claims poll victory" , AFP (Mail & Guardian Online), 1-5-2007.

Ο Σαμά είναι μέλος του κολεγίου των Σαζ (Sages) στο κυβερνών κόμμα RPT.Κατάλογος μελών του Κολεγίου του Sages , ιστότοπος του RPT  .

 Παραπομπές 

Κατηγορία:Πρωθυπουργοί του Τόγκο